%). Тя следва поредността на номерата 1, 2, 3 и т.н.
 050
 Дата, на която е определен най-новият рейтинг на контрагента
 Докладва се датата, на която е определен най-новият рейтинг на контрагента.
 060
 Вероятност от неизпълнение
 Колона 010 от образец 8.1 от приложение I към Регламент за изпълнение (ЕС) No 680/2014 на Комисията
 Вероятността от неизпълнение, приписана на категории или групи длъжници, за която се докладва, се основава на разпоредбите на член 180 от Регламент (ЕС) No 575/2013. За всяка отделна категория или група се докладва вероятността от неизпълнение, приписана на конкретната категория или група длъжници. За стойностите, съответстващи на сумираните категории или групи длъжници (напр. общо експозиции), се докладва среднопретеглената според експозициите стойност на вероятностите от неизпълнение, приписани на категориите или групите длъжници, които са включени в сумата. За изчисляване на среднопретеглената според експозициите стойност на вероятностите от неизпълнение се използва стойността на експозицията (колона 120). Вероятността от неизпълнение се изразява като стойност между 0 и 1.
 За всяка отделна категория или група се докладва вероятността от неизпълнение, приписана на конкретната категория или група длъжници. Всички докладвани параметри на риска се извеждат от параметрите на риска, които се използват във вътрешнорейтинговата система, одобрена от съответния компетентен орган.
 Нито е предвидено, нито е желателно да се използва надзорна генерална скала. Ако докладващата институция прилага уникална рейтингова система или може да докладва съгласно вътрешна генерална скала, се използва вътрешната генерална скала. В противен случай различните рейтингови системи се обединяват и подреждат съгласно следните критерии:
 а)
 категориите длъжници от различните рейтингови системи се групират и се подреждат от по-ниската към по-високата вероятност от неизпълнение, приписана на всяка категория длъжници;
 б)
 когато институцията използва голям брой категории или групи, тя може да се договори с компетентните органи да докладва по по-малък брой категории или групи.
 Ако институцията желае да докладва по брой категории, който е различен от вътрешния брой категории, тя е длъжна да се свърже предварително с компетентния по отношение на нея орган.
 070
 Статус по отношение на неизпълнението на задълженията
 По отношение на неизпълнението на задълженията се докладва един от следните статуси:
 а)
 в неизпълнение: експозициите, на които е присъдена рейтингова степен (са присъдени рейтингови степени) с вероятност от неизпълнение 100 %;
 б)
 не са в неизпълнение: експозициите, на които са присъдени рейтингови степени с вероятност от неизпълнение, по-ниска от 100 %;
 080
 Първоначална експозиция преди прилагането на конверсионните коефициенти
 Колона 020 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се първоначалната стойност на експозицията преди да са взети под внимание каквито и да било корекции на стойността, провизии, ефекти, дължащи се на методи за редуциране на кредитния риск или конверсионни коефициенти.
 090
 Експозиция след ефект на заместването поради редуциране на кредитния риск преди прилагане на конверсионните коефициенти
 Колона 090 от образец 8.1 от приложение I към Регламент за изпълнение (ЕС) No 680/2014 на Комисията
 Докладва се стойността, към която се прилага конверсионен коефициент, за да се получи експозицията при неизпълнение. Докладваната стойност отразява методите за редуциране на кредитния риск с ефект на